RBI
రూ.10వేల కోట్ల బాండ్ల విక్రయం
ముంబయి, జూలై 24:: భారతీయ రిజర్వుబ్యాంకు ఓపెన్‌ మార్కెట్‌ కార్యకలాపాలకింద 10వేల కోట్ల బాండ్లను జారీచేసేందుకు నిర్ణయించింది. ఆగస్టు 10వ తేదీన ఓపెన్‌ మార్కెట్‌ ఆపరేషన్స్‌ (ఒఎంఒ) పరిధిలో మూడోసారి సావరిన్‌ బాండ్లను విక్రయించనున్నది. బ్యాంకుల్లో అదనంగా ఉన్న నగ దును వెలికితీసేందుకుగాను ఈ బాండ్లను జారీచేస్తోంది. ప్రస్తుతం నెలకొన్ని ఉన్న ద్రవ్యలభ్యత పరిస్థి తులను ఆధారంగా చేసుకుని రిజర్వుబ్యాంకు పది వేలకోట్లకుపైబడిన ప్రభుత్వ సెక్యూరిటీలను విక్ర యిస్తుందని వెల్లడించింది. కేంద్ర బ్యాంకు ఓపెన్‌ మార్కెట్‌ ఆపరేషన్స్‌ విధానాన్నే సెక్యూరిటీల విక్ర యానికి ఎంచుకుంటుంది. ఈనెలలోనే అంతకు ముందు ఒఎంఒ విక్రయాలకింద రెండుసార్లు పది వేల కోట్ల చొప్పున సెక్యూరిటీలను జారీచేసింది. తటస్థ ద్రవ్యలభ్యత విధానం అనుసరించేందుకు గాను రిజర్వుబ్యాంకు ఈవిధానం అను సరిస్తోంది. బ్యాంకింగ్‌ వ్యవస్థలో అద నంగా ఉన్న మూడులక్షలకోట్లను సెక్యూ రిటీల జారీద్వారా రాబడుతున్నట్లు స్పష్టం అవుతున్నది. అలాగే మార్కెట్ల లో మరో 25శాతం ఆర్‌బిఐ వడ్డీరేట్ల కోత ఉంటుందని అంచనా. బెంచ్‌మార్కు బాండ్ల రాబడులు 6.45శాతంగానిలిచాయి. బ్యాంకురుణా ల వృద్ధి ఏడుశాతంగా ఉంది. గడచిన కొన్నేళ్లలో నమోదయిన రెండంకెల వృద్ధికంటే తక్కువగా ఉంది.